section_heading: Podrijetlo naziva
paragraph_text: Tijekom vremena za ovu su bolest upotrebljavani mnogi nazivi kao što su; artritis, starački artritis, deformirajući artritis (lat. arthritis deformans), hipertrofični osteoartritis, artroza, osteoartroza. S obzirom na to da je dokazano da je artroza degenerativna bolest izazvana degeneracijom hrskavice, a ne upalni proces, polako se napušta primjena dometka "-itis" na završetku dijagnoze. U slučaju da bolest zahvati veći broj zglobova koristi se naziv poliartroza. U posljednje vrijeme sve se češće koristi i pojam "degenerativna bolest zglobova i kralježnice«.